b'\n_START_ARTICLE_\nIzbruh \xc5\xbearkov gama\n_START_PARAGRAPH_\nIzbruhi \xc5\xbearkov gama (angle\xc5\xa1ko gamma-ray bursts, kratica (GRBs)) so izbruhi \xc5\xbearkov \xce\xb3 pri eksplozijah z izjemno visokimi energijami v oddaljenih galaksijah. So najbolj svetli elektromagnetni pojavi v Vesolju. Trajajo lahko od nekaj milisekund do skoraj ene ure, obi\xc4\x8dajno pa nekaj sekund. Za\xc4\x8detnemu izbuhu po navadi sledi sevanje pri dalj\xc5\xa1ih valovnih dol\xc5\xbeinah (rentgenski, ultravijoli\xc4\x8dni, vidni, infrarde\xc4\x8di in radijski del spektra), ki trajajo dlje._NEWLINE_Ve\xc4\x8dina opazovanih izbruhov je verjetno nastalo kot ozek snop mo\xc4\x8dnega sevanja med nastankom supernove, ko se hitro vrte\xc4\x8da zelo masivna zvezda sesuva v \xc4\x8drno luknjo. Podrazred izbruhov \xc5\xbearkov \xce\xb3 (\xc2\xbbkratki\xc2\xab\xc2\xa0izbruhi) izvirajo iz druga\xc4\x8dnih procesov, verjetno pri trku nevtronskih dvojnic.'